Aserbajdsjans Grand Prix 2017

Aserbajdsjans Grand Prix 2017 (offisielt navn: 2017 Formula 1 Azerbaijan Grand Prix) var et Formel 1-løp som ble arrangert 25. juni 2017 på Baku City Circuit i Baku i Aserbajdsjan. Det var det åttende løpet i -sesongen, og det første Aserbajdsjans Grand Prix. Det ble dog kjørt et Formel 1-løp på samme bane i 2016, men da under navnet Europas Grand Prix 2016.

Løpet ble vunnet av Daniel Ricciardo i Red Bull, etter et kaotisk løp med flere krasj, hvor sikkerhetsbilen var ute tre ganger, og løpet ble også rødflagget en periode for å få ryddet banen. Andreplass gikk til Valtteri Bottas i Mercedes, mens tredjeplass gikk til Lance Stroll i Williams, som tok sin aller første pallplassering.

Sebastian Vettel og Lewis Hamilton, som hadde første- og andreplassen i førermesterskapet før løpet, kolliderte under en sikkerhetsbilperiode, og Vettel fikk senere en 10 sekunders stop-go-straff for hendelsen. Hamilton på sin side måtte ta et ekstra pitstopp for å bytte en ødelagt hodebeskyttelse. Som følge av dette falt begge ut av pallplasseringene de så ut til å ligge an til, og kom i mål som henholdsvis nummer fire og fem.

Klassifisering

Kvalifisering

Løpet 

Noter til tabellene:
 - Carlos Sainz jr. fikk en gridstraff på tre plasser for å ha forårsaket en kollisjon med Felipe Massa i forrige løp..
 - Fernando Alonso fikk en gridstraff på 40 plasser for å ha overskredet bilens motorkomponentkvote.
 - Stoffel Vandoorne  fikk en gridstraff på 30 plasser for å ha overskredet bilens motorkomponentkvote og en gridstraff på fem plasser for å ha byttet girkasse.
 - Jolyon Palmer fikk ikke satt en tid i Q1, men fikk senere tillatelse fra løpsledelsen til å starte løpet likevel.
 - Brøt løpet, men ble klassifisert ettersom han hadde fullført over 90% av løpsdistansen.

Stillingen i mesterskapene etter løpet 

Førermesterskapet

Konstruktørmesterskapet

Referanser

Eksterne lenker 
 

Formel 1-sesongen 2017
Aserbajdsjans Grand Prix